जम्मू-कश्मीर :जम्मू-कश्मीर में आतंकी घटनाएं रुकने का नाम नहीं ले रही. पुलवामा में आतंकियों ने सीआईडी में सब-इंस्पेक्टर इम्तियाज अहमद मीर (30) को मार डाला। इम्तियाज छुट्टी लेकर माता-पिता से मिलने घर जा रहे थे। आतंकी उन्हें पहचान न पाएं, इसके लिए इम्तियाज ने दाढ़ी कटा ली थी। लेकिन बच निकलने में वह नाकाम रहे। यह बात इम्तियाज के साथियों ने बताई है। मीर को चेतावनी दी गई थी कि घर जाते वक्त उन पर आतंकी हमला हो सकता है।एक अफसर ने बताया- “मैंने कहा था कि तुम्हें (इम्तियाज को) घर नहीं जाना चाहिए, क्योंकि हमला हो सकता है। लेकिन वह सोंटाबुग में रहने वाले माता-पिता से मिलने के लिए उतावला था।” सोंटाबुग, पुलवामा के अंदरूनी इलाके में स्थित एक गांव है।